pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม กล่าวสุนทรพจน์ หัวข้อ "Development and future plans for Thailand 4.0 and Eastern Economic Corridor"
วันพุธที่ 6 ธันวาคม 2560
รัฐมนตรีว่าการกระทรวงอุตสาหกรรม กล่าวสุนทรพจน์ หัวข้อ "Development and future plans for Thailand 4.0 and Eastern Economic Corridor"
รัฐมนตรีว่าการกระทรวงอุตสาหกรรม กล่าวสุนทรพจน์ หัวข้อ "Development and future plans for Thailand 4.0 and Eastern Economic Corridor"  ณ ห้องบอลรูม โรงแรมสุโขทัย กรุงเทพฯ​
วันนี้ (6 ธันวาคม 2560) นายอุตตม สาวนายน รัฐมนตรีว่าการกระทรวงอุตสาหกรรม กล่าวสุนทรพจน์ หัวข้อ "Development and future plans for Thailand 4.0 and Eastern Economic Corridor" โดยกล่าวถึงความคืบหน้าและแผนงานในอนาคตของการพัฒนาสู่ประเทศไทย 4.0 และโครงการระเบียงเศรษฐกิจพิเศษภาคตะวันออก (EEC) ในงาน Special BCCT Luncheon Meeting ซึ่งมีคริส แทชเชอร์ รองประธานกรรมการหอการค้าอังกฤษ-ไทย กล่าวต้อนรับ จัดโดยหอการค้าอังกฤษ-ไทย ณ ห้องบอลรูม โรงแรมสุโขทัย กรุงเทพฯ
รัฐบาลไทย-ข่าวทำเนียบรัฐบาล-ก.อุตฯ ลงพื้นที่คิกออฟแหล่งเรียนรู้ชุมชนตะเคียนเตี้ย จ.ชลบุรี
วันอาทิตย์ที่ 9 สิงหาคม 2563
ก.อุตฯ ลงพื้นที่คิกออฟแหล่งเรียนรู้ชุมชนตะเคียนเตี้ย จ.ชลบุรี
ผู้ช่วยรัฐมนตรีประจํา ก.อุตฯ ลงพื้นที่คิกออฟแหล่งเรียนรู้ชุมชนตะเคียนเตี้ย จ.ชลบุรี
จ.ชลบุรี วันที่ 7 สิงหาคม 2563 นายธีรยุทธ วานิชชัง ผู้ช่วยรัฐมนตรีประจํากระทรวงอุตสาหกรรม พร้อมด้วย นายใบน้อย​ สุวรรณชาตรี​ รองอธิบดีกรมส่งเสริมอุตสาหกรรม​ นางสาวสุชาดา แทนทรัพย์ โฆษกประจํากระทรวงอุตสาหกรรม นําคณะสื่อมวลชนลงพื้นที่เยี่ยมชมชุมชนตะเคียนเตี้ยและร่วมกิจกรรมปลุกพลังเสริมแกร่งเศรษฐกิจฐานรากตามแนววิถีเศรษฐกิจพอเพียง โดยมีนายผล ดําธรรม รองผู้ว่าราชการจังหวัดชลบุรี และนางวันดี ประกอบธรรม ผู้นําชุมชนฯ ให้การต้อนรับ ณ ศูนย์การเรียนรู้ชุมชนตะเคียนเตี้ย อําเภอบางละมุง จังหวัดชลบุรี
สําหรับชุมชนตะเคียนเตี้ย เป็นชุมชนที่เข้าร่วมโครงการหมู่บ้านอุตสาหกรรมสร้างสรรค์ CIV โดยกรมส่งเสริมอุตสาหกรรม (กสอ.) ได้เข้าไปพัฒนาและสนับสนุนชุมชนในด้านการพัฒนาออกแบบผลิตภัณฑ์ การสร้างโอกาสทางการตลาดด้วยระบบออนไลน์ การพัฒนา การบริการให้ได้มาตรฐานของมาตรฐานผลิตภัณฑ์ชุมชน (มผช.) รวมถึงมาตรฐานอื่นผ่านสํานักงานอุตสาหกรรมจังหวัดทั่วประเทศ รวมทั้งการเข้าถึงแหล่งสินเชื่ออัตราดอกเบี้ยต่ํา การสนับสนุนเงินทุนหมุนเวียนเพื่อการส่งเสริมอาชีพในครอบครัวและหัตถกรรมไทย ซึ่งกรมส่งเสริมอุตสาหกรรม ทําหน้าที่เป็นผู้คัดเลือกชุมชนและผู้ประกอบการ และเปิดหลักสูตรอบรมการบริหารจัดการธุรกิจและการพัฒนาผลิตภัณฑ์ การทําการตลาดให้ผู้ประกอบการเอสเอ็มอี สตาร์ทอัพ และวิสาหกิจชุมชนอย่างต่อเนื่อง
ทั้งนี้ชุมชนตะเคียนเตี้ย บางละมุง ถือเป็นอีกหนึ่งชุมชนที่มีศักยภาพที่จะเข้าร่วมเป็น CIV 5 ดาว กับกรมส่งเสริมอุตสาหกรรม ในปีงบประมาณ 2564 ต่อไป
รัฐบาลไทย-ข่าวทำเนียบรัฐบาล-ก.แรงงาน จับมือ EU เผยรายงานวิจัยวัดผลความก้าวหน้าเกี่ยวกับแรงงานประมงและอาหารทะเลในประเทศไทย ภายใต้โครงการสิทธิจากเรือสู่ฝั่ง (Ship to Shore Rights Project)
วันอังคารที่ 10 มีนาคม 2563
ก.แรงงาน จับมือ EU เผยรายงานวิจัยวัดผลความก้าวหน้าเกี่ยวกับแรงงานประมงและอาหารทะเลในประเทศไทย ภายใต้โครงการสิทธิจากเรือสู่ฝั่ง (Ship to Shore Rights Project)
​ผู้ตรวจราชการ ก.แรงงาน ร่วมกับ คณะผู้แทน EU แห่งประเทศไทย เผยงานวิจัยวัดผลความก้าวหน้าเกี่ยวกับแรงงานประมงและอาหารทะเลในประเทศไทย  ชี้สภาพการทํางานโดยรวมดีขึ้น เน้นย้ํา ทุกฝ่ายจําเป็นต้องทํางานร่วมกัน เพื่อความเป็นธรรมและยั่งยืนของอุตสาหกรรมอาหารทะเล
วันที่ 10 มีนาคม 2563 เวลา 13.25 น. นายสุทธิ สุโกศล ปลัดกระทรวงแรงงาน มอบหมายให้ นายสมบูรณ์ ตรัยศิลานันท์ ผู้ตรวจราชการกระทรวงแรงงาน แถลงข่าวในงานเปิดตัวข้อค้นพบจากงานวิจัยวัดผลความก้าวหน้าเกี่ยวกับแรงงานประมงและอาหารทะเลในประเทศไทย ภายใต้โครงการสิทธิจากเรือสู่ฝั่ง (Ship to Shore Rights Project) ร่วมกับ นายเชโรม ปงส์ (Mr. Jerome Pons) ที่ปรึกษา (หัวหน้าฝ่ายความร่วมมือ) สํานักงานคณะผู้แทนสหภาพยุโรปประจําประเทศไทย และ นายแกรม บัคเลย์ (Mr. Graeme Buckley) ผู้อํานวยการสํานักงานแรงงานระหว่างประเทศประจําประเทศไทย กัมพูชา และ สปป. ลาว ณ โรงแรมอมารี วอเตอร์เกต
นายสมบูรณ์ฯ กล่าวว่า งานวิจัยวัดผลความก้าวหน้าหรือ Endline Research เป็นการเปรียบเทียบผลการสํารวจในปี 2562 กับข้อมูลพื้นฐาน หรือ Baseline ที่จัดเก็บเมื่อปี พ.ศ. 2560 ซึ่งเป็นช่วงเริ่มดําเนินการโครงการ Ship to Shore Rights โดยงานวิจัยดังกล่าวได้มีการจัดเก็บข้อมูลจากแรงงานประมง และแรงงานในอุตสาหกรรมแปรรูปอาหารทะเล ประมาณ 500 คน ใน 11 จังหวัดชายทะเล ความก้าวหน้าที่สําคัญในเรื่องดังกล่าว ได้แก่ ความพยายามในการให้สัตยาบันตราสารระหว่างประเทศขององค์การแรงงานระหว่างประเทศที่สําคัญจํานวน 2 ฉบับ ได้แก่ พิธีสาร ค.ศ. 2014 ส่วนเสริมอนุสัญญาฉบับที่ 29 ว่าด้วยแรงงานบังคับ ค.ศ. 1930 และอนุสัญญาฉบับที่ 188 ว่าด้วยการทํางานในภาคการประมง ค.ศ. 2007 ซึ่งประเทศไทยสําเร็จเป็นประเทศแรกในภูมิภาคเอเชีย รวมถึงผลักดันการพัฒนาและแก้ไขกฎหมายในประเทศให้เป็นไปตามมาตรฐานสากลอย่างต่อเนื่อง เช่น พระราชกําหนดแก้ไขเพิ่มเติมพระราชบัญญัติป้องกันและปราบปรามการค้ามนุษย์ พ.ศ. 2551 พ.ศ. 2562 และพระราชบัญญัติคุ้มครองแรงงานในงานประมง พ.ศ. 2562 รวมถึงจัดทีมสหวิชาชีพในการตรวจแรงงานและบังคับใช้กฎหมายอย่างเคร่งครัด
ผู้ตรวจราชการกระทรวงแรงงาน กล่าวเพิ่มเติมว่า ผลการวิจัยดังกล่าวเป็นหลักฐานยืนยันถึงความก้าวหน้าในการบูรณาการร่วมกับระหว่างภาครัฐ นายจ้าง ลูกจ้าง และภาคประชาสังคม ซึ่งมีวัตถุประสงค์ร่วมกันเพื่อป้องกันและขจัดการค้ามนุษย์ การใช้แรงงานเด็ก แรงงานบังคับ และรูปแบบของการทํางานที่ไม่สามารถยอมรับได้ ให้หมดไปจากภาคประมงและอุตสาหกรรมอาหารทะเลของประเทศไทย ความก้าวหน้าของประเทศไทยปรากฏให้เห็นในรายงานฉบับนี้ หลายประเด็น อาทิ การเข้ามาทํางานผ่านช่องทางทางกฎหมาย และค่าจ้างที่เพิ่มขึ้น อย่างไรก็ตาม ยังคงมีความท้าทายที่ต้องร่วมกับทุกภาคีทั้งในประเทศไทยและประเทศเพื่อนบ้าน ในการดําเนินการเพื่อส่งเสริมอุตสาหกรรมอาหารทะเลที่เป็นธรรมและยั่งยืนในห่วงโซ่อุปทานของโลก
ทั้งนี้ ประเทศไทยมุ่งหวังที่จะยกระดับการคุ้มครองแรงงานในงานประมงและแปรรูปอาหารทะเล โดยมีบทบาทในฐานะผู้นําด้านตัวอย่างการดําเนินการที่ดี (Good Practice) และเป็นประเทศต้นแบบการจัดการด้านแรงงานประมงและอาหารทะเล ในกลุ่มประเทศอาเซียน เพื่อต่อยอดการดําเนินการในปัจจุบัน
รัฐบาลไทย-ข่าวทำเนียบรัฐบาล-ผู้ช่วยปลัดกระทรวงอุตสาหกรรม เปิดการจัดฝึกอบรมหลักสูตร นักบริหารการอุตสาหกรรมระดับสูง รุ่นที่ 20    ของกระทรวงอุตสาหกรรม
วันอังคารที่ 8 มกราคม 2562
ผู้ช่วยปลัดกระทรวงอุตสาหกรรม เปิดการจัดฝึกอบรมหลักสูตร นักบริหารการอุตสาหกรรมระดับสูง รุ่นที่ 20    ของกระทรวงอุตสาหกรรม
นางสาวสิริรัตน์ ไกรวนิช ผู้ช่วยปลัดกระทรวงอุตสาหกรรม เป็นประธานเปิดการจัดฝึกอบรมหลักสูตร นักบริหารการอุตสาหกรรมระดับสูง รุ่นที่ 20 ของกระทรวงอุตสาหกรรม
เมื่อวันที่ 7 มกราคม 2562 นางสาวสิริรัตน์ ไกรวนิช ผู้ช่วยปลัดกระทรวงอุตสาหกรรม เป็นประธานเปิดการจัดฝึกอบรมหลักสูตร นักบริหารการอุตสาหกรรมระดับสูง รุ่นที่ 20 ของกระทรวงอุตสาหกรรม โดยมีนางสุนีย์ โสภณ ผู้อํานวยการกองบริหารและพัฒนาทรัพยากรบุคคล สํานักงานปลัดกระทรวงอุตสาหกรรม ร่วมเปิดงาน ณ โรงแรมเดอะทวิน ทาวเวอร์ กรุงเทพฯ
รัฐบาลไทย-ข่าวทำเนียบรัฐบาล-​รัฐลุย!! แก้ปัญหาแรงงานประมงขาดแคลน เร่งเคาะประตูบ้านนำแรงงานเข้าศูนย์ OSS
วันเสาร์ที่ 8 กันยายน 2561
​รัฐลุย!! แก้ปัญหาแรงงานประมงขาดแคลน เร่งเคาะประตูบ้านนําแรงงานเข้าศูนย์ OSS
--
ปัญหาการขาดแคลนแรงงานภาคประมงเป็นเรื่องที่รัฐบาลให้ความสําคัญเป็นอย่างมาก เพราะประเทศไทยถือเป็นหนึ่งในผู้นําภาคประมงที่สําคัญรายหนึ่งของโลก ในแต่ละปีผลิตภัณฑ์ประมงช่วยนํารายได้เข้าประเทศเป็นจํานวนมาก แต่คนไทยกลับประกอบอาชีพในภาคประมงลดน้อยลง
ข้อมูลล่าสุดไทยมีความต้องการแรงงานภาคประมงราว 53,000 คน จึงจําเป็นต้องเปิดรับแรงงานต่างด้าวเข้ามาช่วยบรรเทาปัญหาการขาดแคลนแรงงาน
เรื่องนี้ถือเป็นมาตรการเร่งด่วนที่รัฐบาลต้องลงมาเล่นเอง โดยกระทรวงแรงงานได้กําหนดแนวทางแก้ไขปัญหาไว้ 3 แนวทาง คือ
1. ต่ออายุแรงงานต่างด้าวที่ได้รับอนุญาตให้ทํางานในภาคประมงอยู่แล้ว และเคยผ่านการพิสูจน์สัญชาติมาก่อน จํานวน 11,000 คน ซึ่งใบอนุญาตทํางานจะหมดอายุในวันที่ 30 ก.ย.61 ทํางานต่อไปได้อีก 2 ปีจนถึงวันที่ 30 ก.ย.63 โดยขณะนี้อยู่ระหว่างเชิญชวนให้นายจ้างนําแรงงานต่างด้าวไปรายงานตัวที่ศูนย์บริการเบ็ดเสร็จ (OSS) ในจังหวัดชายทะเล 22 จังหวัด ภายในวันที่ 30 ก.ย.61
2. นําเข้าแรงงานจากประเทศกัมพูชา ลาว เมียนมา ซึ่งล่าสุดทางการเมียนมาตอบรับที่จะส่งแรงงานเข้ามาแล้วราว 40,000 คน ภายในเดือน พ.ย.61 โดยรัฐบาลจะให้บริการตรวจสุขภาพ ตรวจลงตรา จัดทําทะเบียนประวัติ ฯลฯ ที่ศูนย์บริการเบ็ดเสร็จ จ.ระนอง
3. อนุญาตให้แรงงานที่ถือหนังสือเดินทาง หนังสือเดินทางชั่วคราว เอกสารรับรองบุคคล เอกสารเดินทาง ซึ่งยังมีอายุเหลืออยู่ สามารถอยู่ในประเทศไทยเพื่อทํางานในกิจการประมงทะเลได้เป็นเวลา 1 ปี โดยรัฐบาลจะออกประกาศผ่อนผันให้แรงงานต่างด้าวอยู่ในประเทศและทํางานในกิจการประมงได้ ซึ่งแรงงานเหล่านี้จะต้องดําเนินการตามขั้นตอนที่กําหนดต่อไป
ในส่วนของแนวทางที่ 1 นั้น รัฐบาลได้เร่งรัดให้เจ้าหน้าที่ในพื้นที่ 22 จังหวัดติดทะเลทํางานเชิงรุก โดยใช้วิธี “เคาะประตูบ้าน” เพื่อเชิญชวนให้นายจ้างและผู้ประกอบการประมงทะเล รีบนําแรงงานต่างด้าวไปติดต่อที่ศูนย์บริการเบ็ดเสร็จโดยเร็ว และวางแผนนัดหมายให้ไปดําเนินการตามขั้นตอนภายในกําหนดเวลาด้วย
สําหรับ 22 จังหวัดติดชายทะเลนั้น ประกอบด้วย จ.สมุทรปราการ สมุทรสาคร สมุทรสงคราม ระยอง จันทบุรี ตราด ชลบุรี ฉะเชิงเทรา เพชรบุรี ประจวบคีรีขันธ์ ชุมพร สงขลา ระนอง สตูล นครศรีธรรมราช กระบี่ พังงา ภูเก็ต สุราษฎร์ธานี ตรัง ปัตตานี และนราธิวาส
ดังนั้น...อย่ารอช้านะครับรีบไปกันเสียตั้งแต่เนิ่น ๆ เมื่อทุกอย่างเรียบร้อย ก็จะสบายใจกันทุกฝ่าย
และนอกจากรัฐบาลจะให้ความสําคัญกับการแก้ไขปัญหาแรงงานภาคประมงที่มีไม่เพียงพอแล้ว ยังได้คํานึงถึงการแก้ไขปัญหาการทําการประมงผิดกฎหมาย ขาดการรายงานและไร้การควบคุม (IUU) ซึ่งมีความเกี่ยวข้องเชื่อมโยงกันด้วย
โดยได้กําชับใช้เจ้าหน้าที่ยึดหลักปฏิบัติที่ได้ดําเนินการมาอย่างต่อเนื่อง โดยเฉพาะการบังคับใช้กฎหมายอย่างจริงจัง ทําให้ปัญหาต่าง ๆ คลี่คลายไปในทางที่ดี และนานาชาติก็ให้การยอมรับและชื่นชมอย่างมาก
---------------------
ภาพ/ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-หน.ผตร. เป็นประธานเปิด “งานประชุมเสวนาแนวทางการยกระดับโอทอปด้วย วทน.” ณ โรงแรมนานาบุรี อ.เมือง จ.ชุมพร
วันพฤหัสบดีที่ 5 มกราคม 2560
หน.ผตร. เป็นประธานเปิด “งานประชุมเสวนาแนวทางการยกระดับโอทอปด้วย วทน.” ณ โรงแรมนานาบุรี อ.เมือง จ.ชุมพร
หน.ผตร. เป็นประธานเปิด “งานประชุมเสวนาแนวทางการยกระดับโอทอปด้วย วทน.” ณ โรงแรมนานาบุรี อ.เมือง จ.ชุมพร
(27 ธันวาคม 2559) นางนันทวรรณ ชื่นศิริ หัวหน้าผู้ตรวจราชการกระทรวงวิทยาศาสตร์และเทคโนโลยี เป็นประธานเปิด “งานประชุมเสวนาแนวทางการยกระดับโอทอปด้วย วทน.” ณ โรงแรมนานาบุรี อ.เมือง จ.ชุมพร พร้อมด้วยนายณรงค์ พลละเอียด ผู้ว่าราชการจังหวัดชุมพร ให้การต้อนรับในฐานะเจ้าของพื้นที่ กิจกรรมดังกล่าวเป็นความร่วมมือระหว่างหน่วยงานในกระทรวงวิทยาศาสตร์และเทคโนโลยี (วท.) ได้แก่ สํานักงานปลัดกระทรวง(สป.วท.) กรมวิทยาศาสตร์บริการ (วศ.) สํานักงานพัฒนาวิทยาศาสตร์และเทคโนโลยีแห่งชาติ (สวทช.) สถาบันวิจัยวิทยาศาสตร์และเทคโนโลยีแห่งประเทศไทย (วว.) สํานักงานนวัตกรรมแห่งชาติ (สนช.) และสถาบันเทคโนโลยีนิวเคลียร์แห้งชาติ (สทน.) เพื่อร่วมถ่ายทอดองค์ความรู้และเสนอแนะแนวทางการพัฒนายกระดับสินค้าผลิตภัณฑ์ชุมชนด้วยวิทยาศาสตร์ เทคโนโลยีและนวัตกรรม เพื่อการสร้างมูลค่าเพิ่มด้านเศรษฐกิจ STI for OTOP Upgrade Matching
ข่าวโดย : นายปวีณ ควรแย้ม
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร. 02 333 3728-3732 โทรสาร 02 333 3834
E-Mail:pr@most.go.thFacebook : sciencethailand
Call Center กระทรวงวิทยาศาสตร์และเทคโนโลยี โทร. 1313
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 21 พฤษภาคม 2563
วันพฤหัสบดีที่ 21 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 21 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ เหลือผู้ป่วยที่ยังรักษาอยู่ในโรงพยาบาลจํานวน 84 ราย หรือร้อยละ 2.77 ของผู้ป่วยทั้งหมด โดยวันนี้มีผู้ป่วยกลับบ้านได้ 9 ราย รวมผู้ป่วยกลับบ้านสะสม 2,897 ราย หรือคิดเป็นร้อยละ 95.39 ของผู้ป่วยท
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่21 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ เหลือผู้ป่วยที่ยังรักษาอยู่ในโรงพยาบาลจํานวน 84 ราย หรือร้อยละ 2.77 ของผู้ป่วยทั้งหมด โดยวันนี้มีผู้ป่วยกลับบ้านได้ 9 ราย รวมผู้ป่วยกลับบ้านสะสม 2,897 ราย หรือคิดเป็นร้อยละ 95.39 ของผู้ป่วยทั้งหมด มีผู้ติดเชื้อรายใหม่เพิ่ม 3 ราย ไม่มีผู้เสียชีวิตเพิ่ม รวมผู้เสียชีวิตสะสม 56 ราย มีผู้ป่วยสะสมทั้งสิ้น 3,037 ราย
สําหรับผู้ติดเชื้อรายใหม่ 3 ราย จําแนกเป็น
เป็นผู้เดินทางไปในสถานที่ชุมชน พบที่กรุงเทพมหานคร 2 ราย
เดินทางกลับมาจากประเทศฟิลิปปินส์และเข้ารับการกักตัวเพื่อเฝ้าระวังในสถานที่ที่รัฐจัดให้ 1 ราย
ขณะนี้สถานการณ์ผู้ติดเชื้อโควิด 19 ของประเทศไทย มีจํานวนผู้ติดเชื้อรายใหม่ต่ํากว่า 10 รายต่อเนื่องกว่า 2 สัปดาห์ ในวันนี้พบผู้ติดเชื้อ 2 รายที่มีประวัติเดินทางไปในสถานที่ชุมชน แสดงให้เห็นว่าการออกนอกบ้าน การเดินทางไปในสถานที่ต่างๆ ที่มีคนรวมกันหรือเข้าใช้บริการจํานวนมาก ยังมีความเสี่ยงที่จะติดเชื้อโควิด 19 ได้ ประกอบกับขณะนี้รัฐบาลได้มีการผ่อนปรนมาตรการในระยะที่ 2 อนุญาตเปิดกิจการ และกิจกรรมต่างๆ ในกลุ่มสีเขียวให้สามารถกลับมาดําเนินการได้อีกครั้ง อาทิ ศูนย์การค้า ห้างสรรพสินค้า ร้านอาหาร สถานที่ออกกําลังกาย ร้านตัดผม เป็นต้น ซึ่งมีผู้เข้าใช้บริการจํานวนมากอาจเพิ่มความเสี่ยงได้เช่นกัน
ในส่วนกระทรวงสาธารณสุขได้มีการปรับระบบบริการทางการแพทย์แบบวิถีใหม่ (New Normal of medical Service) นําเทคโนโลยีเป็นเครื่องมือในการสื่อสารระหว่างแพทย์และคนไข้ได้พูดคุยปรึกษากัน (Tele –medicine) รวมถึงระบบการจัดส่งยาถึงบ้านผู้ป่วย เพื่ออํานวยความสะดวกในการรับบริการ ลดการเดินทางลดความแออัดในการมารับบริการในโรงพยาบาล
อย่างไรก็ตาม ขอเน้นย้ําความสําเร็จในการลดความเสี่ยงการเกิดผู้ติดเชื้อรายใหม่ประชาชนทุกคนมีความสําคัญ หากมีความจําเป็นต้องออกนอกบ้านให้รักษาการ์ดป้องกันตนเอง ด้วยการสวมหน้ากากอนามัย/หน้ากากผ้าทุกครั้ง พกแอลกอฮอล์เจลสําหรับล้างมือ ให้เว้นระยะห่างระหว่างผู้อื่น 1-2 เมตร ไม่นํามือมาสัมผัสใบหน้า ตา จมูก ปาก เมื่อเข้ารับบริการในสถานที่ต่างๆ ให้ลงทะเบียน เข้า-ออก ในแพลตฟอร์มไทยชนะที่รัฐบาลจัดทําขึ้น เพราะหากป่วยจะง่ายต่อการสอบสวนโรคและติดตามผู้สัมผัสเข้าสู่ระบบการเฝ้าระวังโรคได้รวดเร็ว และให้ปฏิบัติตามข้อกําหนดของสถานที่ที่เข้ารับบริการอย่างเคร่งครัด เช่น คัดกรองไข้ การเว้นระยะห่าง รวมถึงหลีกเลี่ยงการเข้ารับบริการในช่วงเวลาที่มีคนจํานวนมาก และเมื่อกลับถึงบ้านให้รีบล้างมือ อาบน้ําทําความสะอาดร่างกายทันที หลีกเลี่ยงการคลุกคลีใกล้ชิดกับคนในครอบครัว และขอให้ปฏิบัติตามคําแนะนําของกระทรวงสาธารณสุขให้เป็นนิสัยเพื่อความปลอดภัยของทุกคน
****************************** 21 พฤษภาคม2563
รัฐบาลไทย-ข่าวทำเนียบรัฐบาล-สำนักงานพระพุทธศาสนาแห่งชาติรายงานการให้ความช่วยเหลือเยียวยา พระภิกษุสามเณร และฟื้นฟูวัดที่ได้รับผลกระทบจากสถานการณ์อุทกภัยในพื้นที่ภาคใต้
วันจันทร์ที่ 20 มีนาคม 2560
สํานักงานพระพุทธศาสนาแห่งชาติรายงานการให้ความช่วยเหลือเยียวยา พระภิกษุสามเณร และฟื้นฟูวัดที่ได้รับผลกระทบจากสถานการณ์อุทกภัยในพื้นที่ภาคใต้
สํานักงานพระพุทธศาสนาแห่งชาติรายงานการให้ความช่วยเหลือเยียวยา พระภิกษุสามเณร และฟื้นฟูวัดที่ได้รับผลกระทบจากสถานการณ์อุทกภัยในพื้นที่ภาคใต้
วันนี้ (20 มีนาคม 2560) เวลา 11.30 น. ที่ทําเนียบรัฐบาล สํานักโฆษกเปิดเผยว่า สํานักงานพระพุทธศาสนาแห่งชาติได้รายงานการให้ความช่วยเหลือเยียวยาพระภิกษุสามเณร และฟื้นฟูวัดที่ได้รับผลกระทบจากสถานการณ์อุทกภัยในพื้นที่ภาคใต้ ซึ่งการประชุมคณะรัฐมนตรีเมื่อวันที่ 7 กุมภาพันธ์ 2560 พลเอก ประยุทธ์ จันทร์โอชา นายกรัฐมนตรี ได้มีข้อสั่งการเรื่องการให้ความช่วยเหลือเยียวยาพระภิกษุสามเณร และฟื้นฟูวัดที่ได้รับผลกระทบจากสถานการณ์อุทกภัยในพื้นที่ภาคใต้ ทั้งนี้ สํานักงานพระพุทธศาสนาแห่งชาติได้รายงานการให้ความช่วยเหลือดังกล่าวทั้ง 3 ระยะ ดังนี้
ระยะที่ 1 ระหว่างวันที่ 1-27 มกราคม 2560 สํานักงานพระพุทธศาสนาแห่งชาติได้ลงพื้นที่สํารวจและรวบรวมข้อมูลความเสียหายจากสถานการณ์อุทกภัยในพื้นที่ภาคใต้ โดยเบื้องต้นได้มอบเงินช่วยเหลือเยียวยาจากเงินกองทุนผู้ประสบอุทกภัยที่คณะสงฆ์ทั่วประเทศได้ร่วมกันบริจาค ในการจัดซื้อเครื่องอุปโภคบริโภคและของใช้ที่จําเป็นแก่พระภิกษุสามเณรครอบคลุม 1,340 วัด จํานวนทั้งสิ้น 650,000 บาท
ระยะที่ 2 ระหว่างวันที่ 29 มกราคม – 6 กุมภาพันธ์ 2560 นายออมสิน ชีวะพฤกษ์ รัฐมนตรีประจําสํานักนายกรัฐมนตรีได้ลงพื้นที่ตรวจเยี่ยมวัดล้อ อําเภอควนขนุน จังหวัดพัทลุง จากนั้นไปตรวจเยี่ยมวัดประสิทธิ์ชัย อําเภอเมือง จังหวัดตรัง พร้อมมอบเงินของกองทุนช่วยเหลือผู้ประสบอุทกภัยฯ ช่วยเหลือวัดต่าง ๆ ในจังหวัดทั้งสองดังกล่าว รวม 210 วัด เป็นเงินทั้งสิ้น 100,000 บาท
นอกจากนี้ ในระยะที่ 3 ระหว่างวันที่ 4-15 กุมภาพันธ์ 2560 สํานักงานพระพุทธศาสนาแห่งชาติ ได้ลงพื้นที่สํารวจเพื่อการฟื้นฟูและบูรณะการปฏิสังขรณ์วัดรวมทั้งซ่อมแซมเสนาสนะ โดยให้เงินช่วยเหลือจากหมวดเงินอุดหนุนวัดที่ประสบวินาศภัยประจําปี 2560 ครอบคลุมวัดภายในจังหวัดสุราษฎร์ธานี นครศรีธรรมราช พัทลุง ยะลา และประจวบคีรีขันธ์ รวมทั้งสิ้น 129 วัด โดยเป็นเงินตามเกณฑ์งบประมาณที่สํานักงานพระพุทธศาสนาแห่งชาติกําหนดไว้จํานวนประมาณ 26 ล้านบาท
***************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พาณิชย์ เตรียมจัดทีมศึกษารูปแบบ “เถาเป่าวิลเลจโมเดล” ก่อนนำปรับใช้กับไทย
วันจันทร์ที่ 12 พฤศจิกายน 2561
พาณิชย์ เตรียมจัดทีมศึกษารูปแบบ “เถาเป่าวิลเลจโมเดล” ก่อนนําปรับใช้กับไทย
นายสนธิรัตน์ สนธิจิรวงศ์ รัฐมนตรีว่าการกระทรวงพาณิชย์ เปิดเผยว่า ช่วงต้นเดือนธันวาคม 2561 ตนจะนําคณะภาครัฐ ซึ่งประกอบด้วยกระทรวงพาณิชย์ กระทรวงมหาดไทย กระทรวงเกษตรและสหกรณ์ และกระทรวงอุตสาหกรรม
เดินทางไปหารือกับผู้บริหารของอาลีบาบาที่ดูแลโครงการ “เถาเป่าวิลเลจ” ซึ่งเป็นโครงการที่อาลีบาบาช่วยเหลือให้คนยากคนจน ที่อยู่ในชนบทให้สามารถขายสินค้าได้ และสามารถช่วยแก้ปัญหาความยากจนให้กับคนจีนได้สําเร็จ
“เรื่องการแก้ไขปัญหาความยากจนในจีน ธนาคารโลกยังยอมรับว่าการใช้ระบบดิจิทัล การค้าขายออนไลน์ ได้ช่วยแก้ไขปัญหาความยากจนได้จริง โดยลดจํานวนผู้ยากจนจากที่มีอยู่ 30% ของประชากร ลดลงเหลือแค่ 8% ในปัจจุบัน ผมจึงได้หารือกับแจ็คหม่าว่าสนใจโมเดลนี้ และอยากได้รายละเอียดการทําโครงการมาปรับใช้ในการแก้ไขปัญหาความยากจนในไทย โดยผมบอกกับแจ็คหม่าว่าเรื่องคนจน ผมไม่ยอม ซึ่งเท่าที่พูดคุยกันเคมีผมกับแจ็คหม่าถือว่าตรงกันในเรื่องนี้ และเขาก็พร้อมที่จะสนับสนุน โดยได้มอบหมายให้ผู้ที่ดูแลโครงการไปพูดคุยในรายละเอียดต่อ ผมจึงต้องเดินทางไป”นายสนธิรัตน์กล่าว
ทั้งนี้ หลังจากไปหารือรายละเอียดการขับเคลื่อนโครงการเถาเป่าวิลเลจแล้ว จะนํารายละเอียดต่างๆ มาปรับใช้กับการแก้ไขปัญหาความยากจนในไทย โดยจะมีความชัดเจนว่าจะเริ่มที่จังหวัดไหน สินค้าอะไร และหน่วยงานที่เกี่ยวข้อง จะต้องดําเนินการอะไรบ้าง โดยมีกระทรวงพาณิชย์เป็นแกนในการขับเคลื่อนหลัก เพราะที่ผ่านมา มีหลายๆ หน่วยงานทํา แต่ไม่ประสบความสําเร็จ ซึ่งจะผลักดันให้สําเร็จให้ได้
นายสนธิรัตน์กล่าวว่า กระทรวงพาณิชย์ยังได้หารือกับผู้บริหารเหอหม่า ซึ่งเป็นซุปเปอร์มาร์เก็ตของอาลีบาบาที่จําหน่ายสินค้าสด เช่น ผัก ผลไม้ อาหารทะเล ทั้งออฟไลน์และออนไลน์ โดยผู้บริโภคสามารถซื้อสินค้าเพื่อรับประทานที่ร้าน หรือซื้อแล้วให้จัดส่งไปที่บ้านก็ได้ โดยจุดเด่นของเหอหม่า คือ ขายสินค้าสด ที่มีต้นทุนถูกกว่าราคาจําหน่ายในท้องตลาด โดยกระทรวงฯ จะร่วมมือในการจัดส่งสินค้าสดให้กับเหอหม่า เพื่อนําไปจําหน่ายให้กับผู้บริโภคชาวจีน
“ตอนนี้กําลังคุยกันในรายละเอียดว่าเหอหม่าต้องการสินค้าอะไร ปริมาณเท่าไร คุณภาพ มาตรฐานแบบไหน ราคาเป็นยังไง ซึ่งหากได้ข้อสรุป จะสร้างโอกาสในการส่งออกสินค้าอาหารสดของไทยไปจีนได้อีกมาก”
นอกจากนี้ ยังได้หารือกับอาลีบาบาในการเพิ่มจํานวนสินค้าไทยเข้าไปจําหน่ายใน Tmall ให้มีจํานวนเพิ่มมากขึ้น หลังจากที่ประสบความสําเร็จในการจําหน่ายสินค้าข้าว ทุเรียน และลําไยไปแล้ว โดยขณะนี้ กําลังอยู่ระหว่างการคัดเลือกสินค้าเข้าไปจําหน่ายเพิ่มขึ้น
รัฐบาลไทย-ข่าวทำเนียบรัฐบาล-๘ เมษายน ๒๕๖๓ ๑๓๓ ปี แห่งการสถาปนากระทรวงกลาโหม
วันศุกร์ที่ 20 มีนาคม 2563
๘ เมษายน ๒๕๖๓ ๑๓๓ ปี แห่งการสถาปนากระทรวงกลาโหม
๘ เมษายน ๒๕๖๓
๑๓๓ ปี แห่งการสถาปนากระทรวงกลาโหม
รัฐบาลไทย-ข่าวทำเนียบรัฐบาล-รมว.ทส. ให้การต้อนรับเอกอัครราชทูตสหภาพยุโรปประจำประเทศไทย ในโอกาสเข้าเยี่ยมคารวะ
วันจันทร์ที่ 25 มิถุนายน 2561
รมว.ทส. ให้การต้อนรับเอกอัครราชทูตสหภาพยุโรปประจําประเทศไทย ในโอกาสเข้าเยี่ยมคารวะ
รมว.ทส. ให้การต้อนรับเอกอัครราชทูตสหภาพยุโรปประจําประเทศไทย ในโอกาสเข้าเยี่ยมคารวะ
วันนี้ (25 มิถุนายน 2561 ) พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ให้การต้อนรับ นายปีร์กะ ตาปีโอละ (Mr. Pirkka Tapiola) เอกอัครราชทูตสหภาพยุโรปประจําประเทศไทย ในโอกาสเข้าเยี่ยมคารวะ ณ ห้องรับรอง ชั้น 20 อาคารกระทรวงทรัพยากรธรรมชาติและสิ่งแวดล้อม
รัฐบาลไทย-ข่าวทำเนียบรัฐบาล-รัฐบาลเดินหน้าตลาดเคหะประชารัฐ เพื่อพัฒนาชุมชนให้เข็มแข็ง
วันศุกร์ที่ 7 กรกฎาคม 2560
รัฐบาลเดินหน้าตลาดเคหะประชารัฐ เพื่อพัฒนาชุมชนให้เข็มแข็ง
เพื่อให้ประชาชนที่มีรายได้น้อย - ปานกลาง เข้าถึงตลาดที่จําหน่ายสินค้าราคาย่อมเยาได้มากขึ้น
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเตรียมเดินหน้า “ตลาดเคหะประชารัฐ” โดยยกระดับตลาดภายในชุมชนเคหะของการเคหะแห่งชาติให้มีคุณภาพ ได้มาตรฐาน เพื่อเป็นแหล่งจําหน่ายสินค้าราคาถูกให้แก่ชุมชน เช่น สินค้าจากโครงการธงฟ้าประชารัฐที่มีราคาถูกกว่าในท้องตลาดร้อยละ 15 – 20 ช่วยลดภาระค่าครองชีพให้แก่ประชาชนผู้มีรายได้น้อยทั้งในและนอกพื้นที่ชุมชนเคหะ โดยภายในเดือน ก.ย. 2560 จะดําเนินการนําร่องในเคหะชุมชน ที่อยู่ในเขตกรุงเทพมหานครจํานวน 4 แห่ง ได้แก่ เคหะชุมชนดินแดง ห้วยขวาง บ่อนไก่ และคลองจั่น และเมื่อพัฒนาจนได้รูปแบบที่เหมาะสมแล้วจะขยายไปยังพื้นที่หัวเมืองต่าง ๆ เช่น จ.เชียงใหม่ อุดรธานี สงขลา ทั้งนี้ รัฐบาลมุ่งหวังให้เกิดการกระตุ้นเศรษฐกิจระดับฐานรากทั่วประเทศอย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-มาตรการรับมือไวรัสโคโรนาสายพันธุ์ใหม่ 2019
วันจันทร์ที่ 27 มกราคม 2563
มาตรการรับมือไวรัสโคโรนาสายพันธุ์ใหม่ 2019
วันจันทร์ที่ 27 มกราคม 2563
Your browser does not support the audio element.
ต่อจากนี้ไปขอเชิญ รับฟังไทยคู่ฟ้า ครับ
รัฐบาลยกระดับมาตรการเฝ้าระวัง ป้องกันควบคุมโรคปอดอักเสบจากเชื้อไวรัสโคโรนา สายพันธุ์ใหม่ 2019 โดยได้สั่งการให้สถานพยาบาลทุกแห่งเฝ้าระวัง ป้องกันควบคุมโรคตามมาตรฐานสูงสุด พร้อมยกระดับศูนย์ปฏิบัติการภาวะฉุกเฉินเพื่อตอบโต้สถานการณ์ รวมทั้งเพิ่มระบบการคัดกรองที่รวดเร็วและมีประสิทธิภาพในสนามบินระหว่างประเทศ 5 แห่ง จัดทีมแพทย์ พยาบาล ตรวจทางห้องปฏิบัติการทราบผลใน 24 ชั่วโมง ตามมาตรฐานสากล กําชับบริษัททัวร์ให้เฝ้าระวังดูแลนักท่องเที่ยวอย่างใกล้ชิด และทันทีที่พบผู้ป่วยจะส่งตัวไปพบแพทย์เพื่อรับการตรวจวินิจฉัยและรักษาโดยเร็วต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สพฐ.ซักซ้อมความเข้าใจการรับนักเรียน ให้เลื่อนการดำเนินการที่ได้กำหนดวันไว้เดิมตามปฏิทินการรับนักเรียน ปีการศึกษา 2563 [กระทรวงศึกษาธิการ]
วันพฤหัสบดีที่ 19 มีนาคม 2563
สพฐ.ซักซ้อมความเข้าใจการรับนักเรียน ให้เลื่อนการดําเนินการที่ได้กําหนดวันไว้เดิมตามปฏิทินการรับนักเรียน ปีการศึกษา 2563 [กระทรวงศึกษาธิการ]
สพฐ.ซักซ้อมความเข้าใจการรับนักเรียน ให้เลื่อนการดําเนินการที่ได้กําหนดวันไว้เดิมตามปฏิทินการรับนักเรียน ปีการศึกษา 2563 ตั้งแต่วันที่ 21 มีนาคม 2563 เป็นต้นไป
(18มี.ค.63)สํานักงานคณะกรรมการการศึกษาขั้นพื้นฐาน (สพฐ.) มีหนังสือด่วนที่สุด ที่ ศธ04006/ว1181ลงวันที่18มีนาคม2563เรื่อง ซักซ้อมความเข้าใจการปิดสถานศึกษาและการรับนักเรียน ปีการศึกษา2563ของ สพฐ.
ทั้งนี้ ให้ยกเลิกหนังสือที่อ้างถึง3และ4และให้ถือปฏิบัติตามหนังสือฉบับนี้ โดยให้สํานักงานเขตพื้นที่การศึกษาทุกเขตแจ้งสถานศึกษาในสังกัด ดําเนินการ4ข้อ ดังนี้
1.แจ้งสถานศึกษาทุกแห่งปิดการเรียนการสอน14วัน ตั้งแต่18-31มีนาคม2563
2.ให้สถานศึกษาจัดเวรยามดูแลทรัพย์สินของสถานศึกษา โดยหมุนเวียนครุและบุคลากรทําหน้าที่ โดยไม่ให้เกิดความเสียหายแก่ทรัพย์สินของทางราชการ
3.ให้สํานักงานเขตพื้นที่การศึกษาประสานงานการดําเนินการกับจังหวัดและหน่วยงานที่เกี่ยวข้อง เพื่อดําเนินการตามมาตรการป้องกันการแพร่ระบาดโรคโควิด-19โดยสํานักงานเขตพื้นที่การศึกษาอาจพิจารณาลดบุคลากรที่ปฏิบัติงาน โดยใช้เทคโนโลยีในการบริหารและปฏิบัติงานแทน
4.ให้สถานศึกษาเลื่อนการรับสมัคร การสอบคัดเลือก การจับฉลาก การประกาศผล การรายงานตัว และการมอบตัวที่ได้กําหนดวันไว้เดิมตามปฏิทินการรับนักเรียน ปีการศึกษา2563ตั้งแต่วันที่21มีนาคม2563เป็นต้นไปจนกว่า สพฐ.จะแจ้งให้ทราบในโอกาสต่อไป